Пројекат санације терена и конструкције у оквиру Пројекта реконструкције и статичке санације објекта Војног музеја са припадајућим казаматима, фаза 2, Калемегдан Горњи град Пројекат конструкције – ИДР, ИДП, ПЗИ

· Циљ пројекта: Санација терена, темеља објекта као и оштећене конструкције се спроводи у циљу стабилизације терена и спречавања даљег оштећења објекта. Пројектом је потребно предвидети санацију терена, санацију темеља објекта и санацију свих оштећених конструктивних елемената објекта музеја и казамата.

Постојеће стање и анализа оштећења

Војни музеј има габарит око 2000m2, По+Пр+Сп+Пк+Кр. Површина обухваћена пројектом износи 10.624 m2, од тога 7624 m2 површина свих етажа Војног музеја и ~3000 m2 површине казамата.

· Историјат објекта: Анализа конструктивног склопа и претходних реконструкција/интервенција.
· Архитектонско-грађевински снимак затеченог стања: Детаљни нацрти постојећег стања (основе, пресеци, фасаде), димензије, материјали.
· Геомеханички елаборат: Подаци о тлу, носивости и проблемима са фундирањем.
· Анализа конструкције и прорачуни:
· Детекција и опис оштећења: Детаљан опис и снимак свих пукотина, слегања, корозије, труљења и других оштећења са утврђивањем узрока (слегање темеља, преоптерећење, земљотрес, неадекватни материјали).
· Провера стабилности и носивости постојеће конструкције (бетон, челик, зидови, дрво) како би се могао предвидети и дефинисати обим интервенције на санацији деградитране конструкције којом се објекат доводи у стање безбедно за коришћење.
· Елаборат лабораторијских испитивања: Резултати испитивања чврстоће материјала (бетон, малтер, дрво, челик) на узорцима узетим из објекта.

ПРОЦЕНА БЕЗБЕДНОСТИ И МОГУЋНОСТИ НАСТАВКА КОРИШЋЕЊА ОБЈЕКТА ДО ОКОНЧАЊА РЕКОНСТРУКЦИЈЕ

Пројекат конструктивне санације – ИДР, ИДП, ПЗИ
Потребно да садржи сва решења и техничке детаље према врсти пројекта.
· Технички опис и предвиђени радови: Детаљан опис методе санације за сваки конструктивни елемент (темељи, стубови, греде, зидови, плоче, кровна конструкција).
· Санација терена/тла, ињектирање пукотина, ојачање темеља шиповима, замена оштећених греда, санација пукотина у зидовима и таваницама, санација кровних конструкција и сл.
· Конструктивни прорачун санираног стања:
· Прорачун којим се доказује да ће санирана конструкција испунити све потребне услове (носивост, стабилност, сеизмичка отпорност).
· Технички цртежи:
· Детаљни технички цртежи санације: цртежи на којима су јасно приказана сва конструктивна решења, димензије нових елемената, позиције арматуре и спојеви.
· Шеме ињектирања, постављања шипова, ојачања, анкеровања и сл.
· Предмер и предрачун радова: Детаљан списак свих потребних радова, количина материјала и процењених цена, неопходан за извођење и уговарање.
· Технологија извођења: Детаљан опис предлога свих потребних корака за извођење радова уз опис специфичних поступака санације. Подразумева се да предлози дефинишу жељени правац и  резултат уз могуће измене у фази извођења а складно извођачу доступној технологији, опреми, материјалима доступним на тржишту, системским решењима и сл.
· Програм контроле и обезбеђења квалитета: Опис начина на који ће се контролисати квалитет уграђених материјала и изведених радова током саме санације.

Посебни аспекти музејског објекта
Како се ради о музеју, пројекат мора узети у обзир специфичности:
· Заштита експоната и културног наслеђа: План за заштиту унутрашњости, зидних слика, подова и самих експоната током радова.

[bookmark: _GoBack]
